GiliGold/VAD_KnessetCorpus huggingface dataset:
דוד רותם: לא, לא, נוסח הוועדה - - - הרוויזיה שלו - - - תקנות השר.
אברהם מיכאלי: לא, סליחה, - - - לא מעניין אותי.
נתן בביוף: זה המכתב שכתבתם.
אברהם מיכאלי: אדוני היושב-ראש, אני ביקשתי שלא יבלבלו אותנו פה.
אברהם מיכאלי: ברוויזיה אני הולך לפי תקנות השר.
דוד רותם: כן, אתה צודק.
אברהם מיכאלי: לכן, כל מה שהשר ביקש, אם אני משנה את הנוסח שלו או מוסיף על הנוסח שלו, על זה אני מבקש להצביע.
דוד רותם: אני בנוסח השר.
אברהם מיכאלי: לכן, כל השינויים המספריים אחר-כך, הנסחים כבר יעשו את זה.
אברהם מיכאלי: זה לא מעניין אותי.
דוד רותם: אז תגיד לי מה אתה רוצה.
אברהם מיכאלי: לכן, לגבי סעיף 3(ג), הנוסח הקיים נשאר פה.
אברהם מיכאלי: אחר-כך, לגבי אינטרנט אני רואה שפה יש (ד) - - -
דוד רותם: סעיף (ד) איפה?
אברהם מיכאלי: שם מופיע סעיף 3(ד), בצו המקורי.
יהודה אבידן: לא, הם הוסיפו 3(ד).
יהודה אבידן: זה לא היה בנוסח המקורי.
דוד רותם: רבותיי, אנחנו עוסקים בתקנות השר.
דוד רותם: לא מעניין אותי מה יש בתקנות האחרות.
אברהם מיכאלי: מה הוסיפו, לא מעניין אותי.
אברהם מיכאלי: אני הולך - - -
דוד רותם: אדוני, אתה רוצה שיהיה איך קוראים לזה או לא רוצה שיהיה?
דוד רותם: יש איזשהו אתר אינטרנט בתקנות השר?
דוד רותם: אז אתה לא - - -
אברהם מיכאלי: זה לא סעיף (ד), זה עדיין סעיף (ג).
אברהם מיכאלי: זה עדיין סעיף (ג).
אברהם מיכאלי: אדוני היושב-ראש, תבין, אני הולך כרגע עם הצו.
דוד רותם: אתה הולך איתי עם צו השר.
דוד רותם: ובצו השר יש תקנות - - -
אברהם מיכאלי: כן, מופיע סעיף ג(1).
אברהם מיכאלי: הוא אומר: על אף האמור בתקנת משנה (ג), תאגיד אשר היקף פעילותו השנתי עולה על חמישים מיליון שקלים חדשים בשנה, יפרסם את החלטתו המנומקת באתר האינטרנט של התאגיד בתוך חמישה ימים.
אברהם מיכאלי: זה אחד.
נעמה מנחמי: אבל אנחנו, בדיון הקודם, שינינו כבר את הנוסח.
נעמה מנחמי: אתה רוצה להעיר על הנוסח שכבר שונה?
אברהם מיכאלי: אני כרגע הולך לפי הנוסח.
אברהם מיכאלי: אל תגידי מה שינינו.
אברהם מיכאלי: בשביל זה אני - - -
נעמה מנחמי: אני אגיד לך מה - - -
דוד רותם: הוא הולך לפי נוסח השר.
נעמה מנחמי: אני לא יודעת מה לעשות בסוף.
אברהם מיכאלי: לא, עורכת-הדין מנחמי, זה מבלבל.
דוד רותם: - - - לפי נוסח השר.
דוד רותם: הוא הולך על נוסח השר, לא על הנוסח שלך.
נעמה מנחמי: אבל זה נוסח שהוועדה אישרה.
נעמה מנחמי: רוויזיה זה תמיד על נוסח שאושר על-ידי הוועדה.
נעמה מנחמי: הוא לא יכול לעשות - - -
דוד רותם: על מה שהוועדה - - -
נעמה מנחמי: רגע, שנייה אחת.
דוד רותם: רבותיי, הוא חוזר.
נעמה מנחמי: יש כאן נוסח שאישרה הוועדה בדיון הקודם.
יצחק בורבא: לא, - - -
אברהם מיכאלי: אז אני הגשתי רוויזיה על זה, מה את רוצה?
יצחק בורבא: לא אישרה.
יצחק בורבא: היא לא אישרה.
יצחק בורבא: לא היה דיון.
אברהם מיכאלי: הוועדה לא אישרה.
נעמה מנחמי: הוועדה לא אישרה.
דוד רותם: רגע מי אמר: הוועדה לא אישרה?
דוד רותם: הוועדה אישרה, אחרת לא היית צריך רוויזיה.
נעמה מנחמי: אבל הוועדה לא אישרה את מכלול התקנות, אבל היא אישרה תקנות ספציפיות.
אברהם מיכאלי: הוועדה אישרה לא לקבל את התקנות.
נעמה מנחמי: את התקנה הספציפית הזאת היא אישרה כמו שהיא.
נעמה מנחמי: ולכן, אם אתה רוצה רוויזיה, אין שום בעיה להציע רוויזיה ותיקון, אבל זה צריך להיות תיקון על הנוסח שכבר הוכרע על-ידי הוועדה.
נעמה מנחמי: לא על נוסח שהיה קודם לכן.
דוד רותם: בסדר, על הנוסח שאישרה הוועדה.
דוד רותם: תציע את הנוסח שלך.
אברהם מיכאלי: על הנוסח שהוצג לוועדה, כנוסח השר.
אברהם מיכאלי: זה חשוב, זה מבלבל.
דוד רותם: חבר הכנסת מיכאלי, תציג בבקשה את ההצעה שלך.
אברהם מיכאלי: סעיף (ד) שהוסף אז, למחוק אותו.
אברהם מיכאלי: הרי הוסף סעיף (ד).
נעמה מנחמי: אוקי, בסדר.
נעמה מנחמי: אז בוא אני אקריא את סעיף (ד) כדי שנראה מה - - -
נעמה מנחמי: סעיף (ד) אומר כך: "החלטות ועדת המכרזים כאמור יפורסמו באתר האינטרנט של התאגיד בתוך עשרה ימי עבודה ממועד קבלת ההחלטה".
נעמה מנחמי: מה ההתנגדות לפרסום החלטות?
דוד רותם: אין אתר אינטרנט לכל תאגיד, ולכן הוא מתנגד.
נעמה מנחמי: אבל זה רק אם יש לו אתר אינטרנט.
דוד רותם: לא כתוב, אז תכתבי: אם יש.
נעמה מנחמי: אם יש לו כזה.
נתן בביוף: כתוב.
נתן בביוף: כתוב בהמשך.
דוד רותם: אז תכתבי: אם יש לו.
דוד רותם: אם יש לו כזה.
עופר קורלנדר: אבל זה כתוב בהמשך.
נתן בביוף: זה גם כתוב בהמשך.
נעמה מנחמי: בסדר, לא משנה.
דוד רותם: רבותיי, אין לכם בעיה עם זה, נכון?
אברהם מיכאלי: אם יש, אין בעיה.
נעמה מנחמי: אבל זה כבר מופיע בסעיף 2.
נעמה מנחמי: כלומר, אם - - -
מיכל רוזנבוים: אבל בסעיף קטן (ו) - - -
יהודה אבידן: עורכת-הדין מנחמי, יש בסוף החלטה שחייבים תוך שנה להקים אתרים וכל זה.
נעמה מנחמי: אך ורק - - -
יהודה אבידן: לא, זה המתנגדים.
דוד רותם: רגע, אני לא מבין, כשאני אגיע לסוף תגיד לי למה אתה מתנגד.
יהודה אבידן: הא בהא תליא.
דוד רותם: זה תדבר איתי בעברית.
יהודה אבידן: אחד בשני תלוי.
דוד רותם: לא תלוי: אם יש לך אתר אינטרנט, יש לך.
דוד רותם: אם אין לך, אין לך.
דוד רותם: אז אתה לא צריך לפרסם אם אין לך.
נעמה מנחמי: כתוב את זה כבר בסעיף 2, לכן אין צורך את זה בסעיף 1.
נעמה מנחמי: לכן, התיקון שמוצע מיותר.
דוד רותם: - - - פרסום - - -
יובל צלנר: אני רוצה להוריד את הסעיף הזה, הוא בכלל מיותר.
יובל צלנר: זה פתוח לעיון הציבור במשרדי החברה.
יובל צלנר: משרדי החברה זה מקום ציבורי.
יובל צלנר: עכשיו נתחיל – יש לו אתר, אין לו אתר.
יובל צלנר: אני אומר לך כמנכ"ל: עכשיו אני אשקול להקים אתר, לא.
יובל צלנר: אני אתחיל לבדוק.
יובל צלנר: בסוף הקמתי, לא הקמתי.
יובל צלנר: בוא נשאיר את זה פתוח - - - הציבור.
יובל צלנר: זה לא סגור.
דוד רותם: לא, פתוח לעיון הציבור, זה בסדר.
קריאה: יש פה שקיפות מלאה.
דוד רותם: תהיה פה שקיפות מלאה כי הם גם יפרסמו פעם בשנה את כל המכרזים האלה, - - - לעיין בהם.
נעמה מנחמי: אני לא מבינה מה הקושי להעלות את - - -
יובל צלנר: אני אומר - - -: יש אתר אינטרנט, אין אתר אינטרנט.
יובל צלנר: אתה - - - לציבור.
נעמה מנחמי: לא, אם יש לך אתר אינטרנט, תפרסם את זה.
נעמה מנחמי: מה הבעיה?
יובל צלנר: אבל אנחנו - - - בתקנות לרמות רזולוציה – אם יש אתר, אין אתר.
נעמה מנחמי: תקנות מטיבן - - -
יובל צלנר: אתר שהוא דף בתוך אתר העירייה, זה אתר?
יובל צלנר: אתם מבינים?
יובל צלנר: אנחנו לא נצא מזה.
דוד רותם: אוי ואבוי לכם אם תעשו משהו בתוך אתר העירייה.
דוד רותם: אתם תרימו את המסך בלי חוכמות.
נעמה מנחמי: לגבי תקנות, תקנות תמיד מפורטות.
נעמה מנחמי: זה מה שמבדיל אותן מחוק, אגב.
נעמה מנחמי: זה ועוד דברים, אבל אחד - - - דבר שני, אני לא מבינה מה הקושי לפרסם החלטה באתר של - - -
יובל צלנר: כי לחברה כלכלית, בניגוד להרבה גופים אחרים, בדרך-כלל זה גוף מאוד-מאוד רזה, נטול כוח-אדם.
יובל צלנר: את עכשיו דורשת ממנו פרוצדורות, שעכשיו אני צריך להתחיל לגייס כוח-אדם שיתעסק בפרוצדורות שאינן מהותיות, כי המהות היא השקיפות.
נעמה מנחמי: מאוד - - -
דוד רותם: יש לך אתר או אין לך אתר?
יובל צלנר: אני אומר - - -
דוד רותם: יש לך אתר, תפרסם.
דוד רותם: אין לך אתר, אל תפרסם.
נעמה מנחמי: אבל אני לא מבקשת ממך להקים אתר.
יובל צלנר: את דורשת.
נעמה מנחמי: אם יש - - -
יובל צלנר: את דורשת ממני לטפל בו, ואני לא - - - לטפל באתר אינטרנט ברמה יומיומית.
דוד רותם: אני לא דורש - - -
אברהם מיכאלי: בוא נוריד את זה.
אברהם מיכאלי: נוריד את זה, אדוני היושב-ראש.
דוד רותם: אם אין לך אתר, אתה לא צריך לפרסם.
יובל צלנר: אבל אם יש?
יובל צלנר: אז עכשיו צריך לטפל.
דוד רותם: אם יש לך אתר, אתה ממילא מטפל בו.
יובל צלנר: לא ברמה יומיומית.
דוד רותם: לא ברמה יומיומית.
נעמה מנחמי: אם יש לך אתר, סימן שאתה חברה שהיא מעל 50 מיליון - - - בתאגיד.
דוד רותם: לא, לא, לא, זה לא - - -
יובל צלנר: אז גם כשהייתי חברה של החמישה מיליון שקלים, כשרק הקמנו, כבר אז היה לי אתר אינטרנט.
יובל צלנר: למה - - -
נעמה מנחמי: אבל אין לך.
נעמה מנחמי: אבל אנחנו לא מחייבים.
יובל צלנר: אבל את כן מחייבת.
דוד רותם: לא, אני לא מחייב אותך.
נעמה מנחמי: אנחנו לא מחייבים אותך להקים אתר.
יובל צלנר: תביני, מחר לא תחזקנו טוב את האתר, כבר יתחילו פה.
יובל צלנר: זה לרמה של חוזר מנכ"ל.
יובל צלנר: זה לא רמה של תקנות.
אברהם מיכאלי: אדוני היושב-ראש, בסעיף 3(ג), מה שמופיע נשאיר אותו, לא צריך (ד).
אברהם מיכאלי: מופיע שם: החלטות ועדת המכרזים להתקשרות שלא באמצעות מכרז, יהיו פתוחות לעיון במשרדי התאגיד.
אברהם מיכאלי: זה מופיע בסעיף 3(ג), עם הפירוט למטה.
אברהם מיכאלי: אני לא צריך יותר - - -.
אברהם מיכאלי: לא צריך תוספת.
יובל צלנר: - - - של אופוזיציה בתוך עירייה.
יובל צלנר: כל היום יתחילו: למה פרסמתם אחרי 11 יום, לא עשרה ימים.
יובל צלנר: זה שקוף - - -
דוד רותם: סליחה, אם אני רוצה שתפרסם תוך עשרה ימים, אז תפרסם תוך עשרה ימים ולא אחרי 11 יום.
יובל צלנר: אתה מבין?
דוד רותם: אני מבין, אדוני.
יובל צלנר: - - - אתם תגרמו לחברות עכשיו לקחת כוח-אדם מיותר.
יובל צלנר: הן צריכות לעמוד בפרוצדורות שהן לא - - -
דוד רותם: אתה עכשיו מדבר איתי כמנכ"ל - -
יובל צלנר: נכון.
דוד רותם: - - שלא מקיים את ההוראות.
יובל צלנר: קודם-כל, אני כבר לא מנכ"ל, אז אני מקיים את ההוראות.
יובל צלנר: אבל כשהייתי מנכ"ל, אני אומר: לא התחלנו לעבור דבר-דבר.
יובל צלנר: דברים מהותיים היינו מעלים לאתר.
יובל צלנר: לא היה לי בן-אדם ולא פונקציה שיודעת להתעסק עם היומיום.
יובל צלנר: עכשיו אני צריך להתחיל להתעסק, - -
נעמה מנחמי: אני מסכימה איתך.
יובל צלנר: - - לחשוב שיש לי פונקציונר.
יובל צלנר: עכשיו, מה זו חברה עירונית?
יובל צלנר: חברה עירונית - - - קלאסית, יכולה לעבוד בהיקף של 200-100 מיליון שקל – אני אפילו עבדתי במיליארד וחצי שקל – היינו שלושה אנשים.
יובל צלנר: שלושה אנשים.
יובל צלנר: מי - - -
דוד רותם: בוא נאמר ככה: אבל זה בגלל שאתה היית שם.
יובל צלנר: - - - שהיה גם מנכ"ל יותר טוב ממני, מה שכנראה קורה ברוב המקרים.
יובל צלנר: - - - אני מנכ"ל מצוין.
יובל צלנר: יותר טוב ממני.
נעמה מנחמי: אני מסכימה איתך לגבי העובדה - - -
דוד רותם: חבר הכנסת מיכאלי, מה אתה רוצה?
דוד רותם: לא, לא, לא, הסעיף הזה נגמר.
אברהם מיכאלי: אני רוצה להוריד את הסעיף הזה.
אברהם מיכאלי: סעיף 3(ד) שהוסף פה ביוזמת הוועדה, אני רוצה להוריד.
אברהם מיכאלי: אני רוצה שסעיף קטן 3(ד) החדש יימחק.
דוד רותם: סעיף קטן 3(ד) החדש - - -
אברהם מיכאלי: רק יישאר, סעיף (ג) יישאר, פשוט מאוד.
אברהם מיכאלי: סעיף (ג) היה קודם, כבר מופיע בנוסח.
אברהם מיכאלי: בנוסח מופיע: החלטות ועדת המכרזים להתקשרות שלא באמצעות מכרז, יהיו פתוחות לעיון במשרדי התאגיד.
אברהם מיכאלי: מופיע שם - - -
אברהם מיכאלי: לא צריך עוד פירוטים, לא אינטרנט ולא כלום.
דוד רותם: הצבעה בעד ביטול סעיף 3(ד) בתקנות חובת המכרזים (תאגידים מקומיים) לתקנות השר – 2 נגד – אין נמנעים – 1 סעיף 3(ד) התבטל.
דוד רותם: שניים נגד אחד.
דוד רותם: אתם תכו אותי היום, כל היום.
אברהם מיכאלי: הסעיף הבא – אני הולך, שוב, לפי הנוסח המקורי של השר, סעיף 3(ד)(1).
יהודה אבידן: - - - עורכת-הדין מנחמי, - - -
אברהם מיכאלי: עזוב מה יש עכשיו, אין עכשיו.
אברהם מיכאלי: אחר-כך תכתבו מספרים.
אברהם מיכאלי: אני הולך לפי המקורי, סעיף 3(ד)(1).
אברהם מיכאלי: אם אושר אז, אם אני טועה, ברוויזיה שלי.
אברהם מיכאלי: תגידו לי.
אברהם מיכאלי: אני מבקש שבמקום, אחרי מה שמופיע שם: "- - - ואם מדובר ביועץ משפטי שאינו עובד התאגיד העירוני או עובד אחר במשרדו".
אברהם מיכאלי: דיברנו על זה בזמנו, התווכחנו על זה.
דוד רותם: אבל אנחנו סיכמנו שתהיה רשימה של העובדים מראש, שיימסרו.
אברהם מיכאלי: אני מוכן להתפשר בפשרה הזאת, רק שזה ייבדק שזה אכן - - -, שלא יהיו לנו ויכוחים בעניין הזה.
נתן בביוף: לא, אדוני, פה זה דבר אחר.
נתן בביוף: אם אפשר?
נתן בביוף: נתי בביוף, סגן היועץ המשפטי, משרד הפנים.
נתן בביוף: פה זה דבר אחר.
דוד רותם: לא, חס-ושלום.
נתן בביוף: לא, לא, מדובר בניגוד עניינים.
נתן בביוף: ואז מדובר על כך שהיועץ המשפטי, שאינו עובד התאגיד העירוני, יוכל עובד אחר ממשרדו להיות.
נתן בביוף: אדוני יודע - - -
דוד רותם: לא, לא, לא, סליחה.
נתן בביוף: כן, זה הסעיף.
דוד רותם: אז אני התבלבלתי.
נתן בביוף: אוקי.
דוד רותם: לא מדובר בניגוד עניינים.
דוד רותם: מדובר באותו סעיף שאנחנו אומרים שחייב להשתתף היועץ המשפטי.
דוד רותם: ואני אומר, אם הוא חיצוני, אז יכול להשתתף עובד אחר ממשרדו - - - מראש ונמסרה לחברה הודעה מי הם - - -
נעמה מנחמי: כך קבענו.
נתן בביוף: זה סעיף אחר.
נתן בביוף: פה מדובר, ברוויזיה, על בקשה לשינוי סעיף - - -
אברהם מיכאלי: סעיף 3(ד)(1) המקורי, נו.
נתן בביוף: סעיף 3(ד)(1) המקורי, - -
קריאה: שהוא ז'.
נתן בביוף: - - שהוא מדבר על מצב שבו היועץ המשפטי נתון בניגוד עניינים, ואז מוצע שעובד אחר במשרדו יוכל למלא את מקומו.
דוד רותם: לא, רבותיי, אם יש ניגוד עניינים של הבוס, - -
קריאה: אז יש ניגוד עניינים של כל המשרד.
נתן בביוף: בהחלט.
דוד רותם: - - אז כל המשרד בניגוד עניינים.
דוד רותם: אם יש, בניגוד עניינים אין.
דוד רותם: אז ייקחו יועץ משפטי אחר לצורך הסוגיה הזאת.
אברהם מיכאלי: ואותו דבר גזבר?
אברהם מיכאלי: יביאו גזבר אחר?
נתן בביוף: לא, פה יש הוראה אחרת: יילקח הגזבר של הרשות המקומית, שהיא בעלת המניות הגדולה בתאגיד.
אברהם מיכאלי: בקיצור, מישהו אחר.
אברהם מיכאלי: לא מישהו מהמערכת.
דוד רותם: אתה רוצה גם פה לקחת את היועץ המשפטי של המועצה?
אברהם מיכאלי: טוב, אדוני, אני מבין את ההערה של אדוני, ולכן אני לא נוגע בזה.
אברהם מיכאלי: הסעיפים הבאים שאני רוצה להגיע אליהם הם סעיפים (5) ו-(6).
אברהם מיכאלי: כי אז, בזמנו, בפעם הקודמת גם הגשנו נוסח שלם, ואני מוכן - - -
דוד רותם: אני לא מבין, אנחנו אישרנו את הנוסח הקודם.
אברהם מיכאלי: כן, אבל היו שם כמה דברים, התווכחנו גם על מספרים.
אברהם מיכאלי: אני רוצה שפשוט מאוד - - -
דוד רותם: 139 - - -
אברהם מיכאלי: 300 אלף שקל, ו-680,400 שקל.
דוד רותם: 130 אלף שקל, ו-600 אלף שקל.
אברהם מיכאלי: זה סכומים כאלה שיש לזה גם משמעות.
אברהם מיכאלי: בסוף, המכרז - - -
דוד רותם: יש להם הרבה - - -
נעמה מנחמי: אנחנו עשינו סכומים עגולים.
אברהם מיכאלי: לא, אני עכשיו מבקש.
אברהם מיכאלי: אז בשביל זה אני מגיש רוויזיה.
אברהם מיכאלי: אם כל הסעיף שבפעם הקודמת הקראנו והוא נכנס לנוסח, אין לי בעיה.
דוד רותם: חוץ מאשר את הסכומים - - - – 130 אלף שקל.
אברהם מיכאלי: חוץ מהסכומים, שאני מבקש על זה - - -
נעמה מנחמי: לא, אנחנו גם הוספנו עוד כמה תיקונים.
אברהם מיכאלי: אני מבקש רוויזיה על הסכומים.
יובל צלנר: אדוני היושב-ראש, - - - לא מאפשרים לתאגיד לעבוד.
יובל צלנר: אנחנו מאבדים את כל היתרון של תאגיד עירוני, של גמישות, זריזות.
דוד רותם: 130 אלף שקל עד 600 אלף שקל, במקום 680,400 שקל – זה מה שמאבד את - - -?
יובל צלנר: אתה לא - - -
אברהם מיכאלי: זה 139,300 שקל, 680,400 שקל – זה הרבה כסף.
אברהם מיכאלי: 80,400 שקל.
דוד רותם: 80,400 שקל, כן.
אברהם מיכאלי: אפשר לקנות ארבע מכוניות - - -
דוד רותם: בוא נאמר ככה: אומר חבר הכנסת יובל צלנר, אי-אפשר.
דוד רותם: התאגיד לא יכול לעבוד אחרת.
דוד רותם: טוב, בסדר, חבר הכנסת יובל צלנר, אם זה ככה, אתה מעריך את התאגידים שעל 80 אלף שקל יש להם בעיה, - - -
קריאה: 180 אלף שקל.
אברהם מיכאלי: אדוני, על מנת למנוע ספק, האם אני אקריא מחדש את הנוסח המבוקש כדי שלא יהיה - - -
דוד רותם: תקריא.
נעמה מנחמי: רגע, רגע.
אברהם מיכאלי: מה "לא, לא, לא"?
נעמה מנחמי: אני מבקשת לדעת מה השינויים שאתה מציע, מהותית.
דוד רותם: מהותית הוא מציע שינוי בסכומים.
נעמה מנחמי: בסכומים?
נעמה מנחמי: מה שמפריע לך זה הסכומים?
אברהם מיכאלי: סכומים.
דוד רותם: אז תגיד רק - - -
אברהם מיכאלי: והנוסח שהקראנו בפעם הקודמת, שפשוט מאוד יהיה ודאי שזה נכנס.
אברהם מיכאלי: שלא יהיו אחר-כך ויכוחים.
דוד רותם: אז בסדר, הנוסח נכנס כמו שזה - - - בפעם הקודמת.
אברהם מיכאלי: כמו שהוא ביקש.
דוד רותם: הדבר היחיד - - -
אברהם מיכאלי: לא, לא, במקומם, בזמנו, במקומם - - -
דוד רותם: אני עשיתי שינוי בסכומים.
אברהם מיכאלי: אתה עשית - - -.
נעמה מנחמי: אוקי, אז הנוסח כמו בפעם הקודמת עם שינוי בסכומים?
נעמה מנחמי: הנוסח, כפי שהזכרנו בפעם הקודמת?
מיכל רוזנבוים: זה הנוסח - - -
אברהם מיכאלי: אנחנו הקראנו פה נוסח.
אברהם מיכאלי: הקראנו פה נוסח בפעם הקודמת.
נעמה מנחמי: נכון, אנחנו אישרנו נוסח, ואתם מבקשים לשנות את הסכומים, נכון?
דוד רותם: אתם רוצים את אותו נוסח, רק שינוי סכומים.
יצחק בורבא: הנוסח שפורסם היום.
מיכל רוזנבוים: הנוסח שפורסם היום.
אברהם מיכאלי: מה זה "פורסם היום"?
אברהם מיכאלי: לא פורסם כלום היום.
דוד רותם: טוב, רבותיי, הנוסח שאנחנו הכנסנו בסעיף - - -
נעמה מנחמי: בישיבה הקודמת, עם השינוי של - - -
דוד רותם: תקרא את הנוסח.
אברהם מיכאלי: אני מקריא.
אברהם מיכאלי: עורכת-הדין מנחמי, יהיה פה ויכוח אחר-כך.
אברהם מיכאלי: הנסחית תחוקק את החוק.
דוד רותם: טוב, תקרא את הנוסח.
דוד רותם: עזוב, תקרא את הנוסח.
אברהם מיכאלי: אני אקרא את זה, ונעביר את זה.
אברהם מיכאלי: סעיפים (5) ו-(6) – במקום הסעיפים שקיימים שם היום, אני רוצה להוסיף כדלהלן: (5) תאגיד מקומי יהיה רשאי להתקשר בחוזה להזמנת טובין או לביצוע עבודה שערכו עולה על 139,300 שקלים חדשים, אולם אינו עולה על 680,400 שקלים חדשים, על פי מכרז שאינו פומבי.
אברהם מיכאלי: להלן מכרז סגור.
אברהם מיכאלי: הוועדה תנהל רשימה של ספקים וקבלנים אשר רשאים להשתתף במכרז סגור, ותקבע את אמות המידה שלפיהן ייפנו אל הספקים והקבלנים האלה.
אברהם מיכאלי: רשימה זאת תהיה פתוחה לעיון הציבור.
אברהם מיכאלי: כל ספק או קבלן רשאי לבקש לצרפו לרשימה האמורה, והוועדה תדון בבקשתו.
אברהם מיכאלי: החליטה הוועדה שלא לצרף קבלן או ספק כאמור לרשימה או החליטה למחוק ספק או קבלן מהרשימה, תנמק את החלטתה.
אברהם מיכאלי: לא תחליט הוועדה אלא לאחר שאפשרה לאותו ספק או קבלן להביא טענותיו בפניה.
אברהם מיכאלי: הוועדה תמציא אחת לשנה לדירקטורים ולמבקר התאגיד, וככל שאין כזה לוועדת הביקורת של התאגיד, את רשימת הספקים והקבלנים כאמור, וכן פירוט הספקים והקבלנים שהתאגיד פנה אליהם לפי תקנה זו במכרז סגור.
אברהם מיכאלי: הפירוט כאמור יהיה פתוח לעיון הספקים והקבלנים הכלולים בו.
אברהם מיכאלי: הודעה על מכרז סגור לספקים או קבלנים הכלולים ברשימה, תיעשה על-ידי משלוח הודעה בדואר רשום עם אישור מסירה או במסירה לידי הנמען, לפי הפירוט להלן: (1) אם ערכו של החוזה המוצע עולה על 139,300 שקלים חדשים, אולם אינו עולה על 340,200 שקלים חדשים, לארבעה ספקים או קבלנים לפחות הכלולים ברשימה.
אברהם מיכאלי: (2) אם ערכו של החוזה המוצע עולה על 340,200 שקלים חדשים, אולם אינו עולה על 680,400 שקלים חדשים, לשישה ספקים או קבלנים לפחות הכלולים ברשימה.
אברהם מיכאלי: על אף האמור בפסקאות (1) ו-(2), סעיפים קטנים (1) ו-(2) לתקנת משנה (ד), רשאי התאגיד לשלוח את ההודעה לשני ספקים או קבלנים לפחות אם מקום עסקם נמצא בחוץ לארץ, ואין ספקים או קבלנים אחרים בארץ לטובין או לעבודה הנדרשים.
אברהם מיכאלי: על אף האמור בתקנות משנה (ד) ו-(ה) לתקנה זו, יהיה רשאי להשתתף במכרז סגור כל ספק או קבלן הכלול ברשימה לסוג החוזה המוצע, אם ביקש זאת והגיש את מסמכי המכרז תוך המועד שנקבע להגשת הצעות.
אברהם מיכאלי: זה הנוסח שאני מבקש, ועל זה נצביע.
נעמה מנחמי: אוקי, עכשיו יש לי כמה שאלות לגבי הנוסח: בסעיף קטן (ב) של מכרז סגור כתוב כך: "ועדת המכרזים תנהל רשימה של ספקים וקבלנים - - -", ואנחנו הוספנו: "לפי סוגי התקשרות", האם זה בסדר?
נעמה מנחמי: פשוט שלא יהיה בליל.
אברהם מיכאלי: מה זה "סוגי התקשרות"?
יהודה אבידן: רשימה של ספקים באינסטלציה, - - -
נעמה מנחמי: שלא יהיה בליל , אלא - - -
יהודה אבידן: בדיוק.
יובל צלנר: תראה, בתשתיות אתה לא תמיד יודע להבדיל בין - - -
נעמה מנחמי: אז תכתוב תשתיות.
יובל צלנר: בדיוק, תשתיות זה כמעט הכול.
דוד רותם: אינסטלציה, תשתיות – הכול אותו דבר.
יהודה אבידן: עפרונות זה לא ספק של תשתיות.
נעמה מנחמי: בסעיף קטן (ה) כתוב: "הוועדה תמציא אחת לשנה לדירקטוריון ולמבקר התאגיד - - -", אם יש לו כזה, - -
נעמה מנחמי: - - כי לא תמיד יש.
דוד רותם: אז יש את ועדת הביקורת.
יובל צלנר: ועדת הביקורת.
יהודה אבידן: ועדת הביקורת.
מיכל רוזנבוים: רשמנו שאם אין, לוועדת הביקורת.
נעמה מנחמי: אז לא כתבתם את זה.
דוד רותם: הוא אפילו הקריא את זה.
מיכל רוזנבוים: בנוסח שחבר הכנסת מיכאלי הקריא, רשום.
יהודה אבידן: מה שהוא עכשיו הקריא, כתוב.
אברהם מיכאלי: הקריא הרגע, נו.
נעמה מנחמי: בסעיף (ד), הודעה על מכרז סגור לספקים או קבלנים הכלולים ברשימה.
נעמה מנחמי: השאלה היא, האם לא להוסיף את הביטוי: תיערך, ככל הניתן, בסבב מחזורי ובאופן שוויוני והוגן, המעניק את מרב היתרונות לעורך המכרז?
אברהם מיכאלי: מה זה עוזר לך שאת מסרבלת?
נעמה מנחמי: אתם לא רוצים לעשות את זה באופן שוויוני והוגן?
יובל צלנר: בתוך המאגר?
אברהם מיכאלי: עושים את זה בלי לכתוב.
דוד רותם: מכיוון שהם תמיד עובדים באורח שוויוני והגון, לא צריך להכניס להם את זה לתקנות.
אברהם מיכאלי: זה כמו שאת עכשיו תגידי שהם ישמרו על החוק.
אברהם מיכאלי: עורכת-הדין מנחמי רוצה לשים בכל תקנה את החותמת שלה.
דוד רותם: תגיד שאתה תמיד עובד באורח שוויוני והגון, ולכן לא צריך - - -
יהודה אבידן: בעיני השואל ובעיני המתבונן.
דוד רותם: בעיני כולם, ולכן לא צריך להכניס את זה במפורש לתקנות.
דוד רותם: אתם גוף מינהלי שעובד - - -
יהודה אבידן: רק על פי חוק ותקנות.
יובל צלנר: הגון, בטוח.
יובל צלנר: שוויוני זה כבר יחסי.
אברהם מיכאלי: איפה זה סעיף 3(ו)?
אברהם מיכאלי: אני לא מוצא פה את סעיף 3(ו).
דוד רותם: תגיד, אתה מוכן להמשיך?
אברהם מיכאלי: אז תקרא לפי סדר.
אברהם מיכאלי: קראתי לך, גמרתי.
אברהם מיכאלי: אז בוא נצביע על זה.
נעמה מנחמי: שנייה, אני שואלת שאלות.
נעמה מנחמי: סעיף (ד)(1), קודם לכן היה שאם ערכו של החוזה המוצע הוא כך וכך – הסכום הנמוך יותר – הפנייה תהיה לארבעה ספקים.
נעמה מנחמי: ובדיון הקודם, מר יהודה אבידן אמר שהוא מוכן לחמישה.
אברהם מיכאלי: איך הגעת לסעיף (ד)(1)?
מיכל רוזנבוים: לא, לא, לא.
נעמה מנחמי: האם אתה חוזר בך מההסכמה לחמישה?
דוד רותם: לא, לא, רגע, סליחה, מה הקשר?
דוד רותם: מי זה מר אבידן?
יהודה אבידן: מר אבידן כבר לא אקטואלי.
אברהם מיכאלי: מי זה מר אבידן?
דוד רותם: לא ידעתי שהוא - - -
אברהם מיכאלי: עזוב, זו הרוויזיה שלי, לא של מר אבידן.
יהודה אבידן: ניסיתי לשכנע את חבר הכנסת מיכאלי, חבר הכנסת מיכאלי לא הסכים.
דוד רותם: לא ידעתי - - -
יהודה אבידן: ניסיתי לשכנע את חבר הכנסת מיכאלי, הוא לא הסכים.
יהודה אבידן: הוא רוצה להישאר - - - בנוסח.
יהודה אבידן: הוא מתעקש על הנוסח הזה, חבר הכנסת מיכאלי.
יהודה אבידן: ניסיתי.
אברהם מיכאלי: את חוזרת לסעיף (ד)(1), אני - - - 6.
נעמה מנחמי: אז בסדר, בסעיף (ד)(1) של סעיף 5.
אברהם מיכאלי: איפה סעיף (ד)(1)?
יהודה אבידן: לא, לא, לא, כל מה ששכנעתי אותך ולא הסכמת, נו.
אברהם מיכאלי: אני - - -, מה את רוצה?
נעמה מנחמי: האם הפנייה צריכה להיות לארבעה ספקים או לחמישה ספקים?
אברהם מיכאלי: מה שהקראתי הרגע זה מה שאני רוצה.
דוד רותם: לארבעה.
נעמה מנחמי: אז לארבעה או לחמישה?
יובל צלנר: ארבעה?
יהודה אבידן: ארבעה.
מיכל רוזנבוים: ארבעה.
נעמה מנחמי: לא הספקתי - - -
יהודה אבידן: ארבעה ושישה.
יובל צלנר: ארבעה ושישה, כמו - - -
אברהם מיכאלי: הקראתי קודם: ארבעה ספקים בסעיף (ד)(1), ואחר-כך שישה ספקים בסעיף (ד)(2).
נעמה מנחמי: טוב, אתה רוצה לבטל את מכרז המסגרת במסגרת החזרה שלך לנוסח של הזה?
נעמה מנחמי: למה אתם עונים במקום חבר הכנסת מיכאלי?
דוד רותם: הם רוצים לענות, מה זה עניינך?
נעמה מנחמי: אני בטוחה שיש לו דעה.
דוד רותם: אין לו דעה.
דוד רותם: הם קובעים לו את הדעה.
אברהם מיכאלי: עורכת-הדין מנחמי, את עושה לי בוחן עכשיו?
נעמה מנחמי: לא, אני רוצה לדעת אם זה נשאר.
אברהם מיכאלי: לא, יפה.
אברהם מיכאלי: אז תקשיבי רגע, הקראתי נוסח.
נעמה מנחמי: אבל אנחנו בסעיף אחר כבר.
נעמה מנחמי: עברנו את - - -
אברהם מיכאלי: לא, את מבלבלת אותי עכשיו.
נעמה מנחמי: לא, סיימנו את הסעיף.
אברהם מיכאלי: סעיף (5), לא הצבענו על זה.
נעמה מנחמי: אה, אוקי.
נעמה מנחמי: אתה צודק.
יובל צלנר: הצבענו עליו.
דוד רותם: מי בעד הנוסח?
דוד רותם: הצבעה בעד סעיף 3(ד)(1) בתקנות חובת המכרזים (תאגידים מקומיים) לתקנות השר – 2 נגד – אין נמנעים – 1 סעיף 3(ד)(1) נתקבל.
אברהם מיכאלי: יש לי פה, עורכת-הדין מנחמי, הערות לסעיפים שמבלבלים אותי.
אברהם מיכאלי: זה לא תואם את הצו של השר.
נעמה מנחמי: תראה, חבר הכנסת מיכאלי, אני ניסיתי כל השבוע להיפגש איתך כדי שנוכל לתאם בדיוק - - -
אברהם מיכאלי: נו, מה לעשות שיש שלג?
אברהם מיכאלי: לא באתי לדברים עוד יותר חשובים לירושלים.
אברהם מיכאלי: מה עם סעיף 3(ו)?
אברהם מיכאלי: אין סעיף 3(ו) לפי הנוסח.
אברהם מיכאלי: יש לך את סעיף 3(ו)?
אברהם מיכאלי: לי אין את סעיף 3(ו), וזה מבלבל אותי.
אברהם מיכאלי: אני הולך לפי התקנות של השר ואין לי את סעיף 3(ו).
דוד רותם: ברוויזיה אתה לא הולך לפי התקנות של השר.
דוד רותם: ברוויזיה אתה הולך על התקנות - - -
אברהם מיכאלי: לא, אני מדבר כרגע על נוסח, כדי שאני אוכל להתאים את עצמי.
אברהם מיכאלי: מבלבל אותי כבר.
אברהם מיכאלי: כי שינו לי פה מספרים כמה פעמים.
אור רוזנמן: עורך-הדין אור רוזנמן, משרד התעשייה, המסחר והתעסוקה.
אור רוזנמן: בנוסח שהציעה הוועדה הייתה גם אפשרות להיכנס לתוך המאגר הזה אחת לשנה: "תאגיד מקומי יפרסם אחת לשנה הודעה על אפשרות להיכלל ברשימת המציעים".
אור רוזנמן: בנוסח שהקריא חבר הכנסת מיכאלי הפסקה הזאת לא מופיעה.
דוד רותם: מופיעה.
אור רוזנמן: אני עקבתי עם הנוסח איתו.
נתן בביוף: לא, היא לא מופיעה, אדוני.
נעמה מנחמי: היא לא מופיעה.
דוד רותם: מה לא מופיעה?
נתן בביוף: הם הורידו את זה.
אור רוזנמן: האפשרות להיכנס פנימה לא מופיעה.
יובל צלנר: כל הזמן אפשר.
דוד רותם: לא, לא, לא, רבותיי, סליחה, אחת לשנה גם אפשר לבקש להצטרף למאגר.
יובל צלנר: אפשר כל הזמן להצטרף למאגר לפי הנוסח - - - חבר הכנסת מיכאלי.
קריאה: כן, מה הבעיה?
קריאה: זה רשום.
אור רוזנמן: והרשות צריכה לפרסם - - -
נתן בביוף: אבל אין פרסום בעיתון.
דוד רותם: פעם בשנה יפרסם הודעה.
נתן בביוף: הם הורידו את חובת הפרסום בעיתון, אדוני.
דוד רותם: חובת הפרסום בעיתון תופיע בסוף.
קריאה: לא, זה מכרז סגור.
קריאה: הוא עובד לפי רשימה סגורה.
מיכל רוזנבוים: אבל זה מה - - -
יובל צלנר: אין בעיה אם עוד פעם ישנו את - - -.
יובל צלנר: - - - להשתתף כל הזמן, לאורך כל השנה.
אור רוזנמן: - - - אם הוא ברשימה.
אור רוזנמן: אם הוא ברשימה - - - ומי שלא ברשימה?
אברהם מיכאלי: עזוב אותי ממה שאצלה, לא מעניין אותי.
אברהם מיכאלי: סעיף השר.
אברהם מיכאלי: אני הולך לפי - - -.
אברהם מיכאלי: חברים, אחר-כך תתאימו את המספרים.
דוד רותם: טוב, מה אתה רוצה?
אברהם מיכאלי: סעיף 14(ה), בנוסח הצו שהשר הגיש.
דוד רותם: יש לי הצעה אליך, חבר הכנסת מיכאלי, אל תציע בכלל, כי הפעם אני אפיל לך את ההצעה.
קריאה: איזה סעיף זה עכשיו?
קריאה: משא ומתן.
דוד רותם: משא ומתן, אין משא ומתן.
אברהם מיכאלי: קודם-כל, עליי לא מאיימים.
דוד רותם: אני לא מאיים עליך, אני מודיע לך, כי הפעם חבר הכנסת יובל צלנר יצטרף אליי.
דוד רותם: אין משא ומתן.
אברהם מיכאלי: אני אגיד את שלי, אחר-כך תגיד את שלך ונחליט ביחד מה אנחנו עושים.
קריאה: טוב.
אברהם מיכאלי: הסעיף הקיים אומר כך, הסיפא מוצע על ידי השר: "לא ינוהל משא ומתן עם משתתף במכרז.
אברהם מיכאלי: ועדת המכרזים רשאית לנהל משא ומתן עם זוכה במכרז וזאת במידה וכללה הודעה מתאימה במסמכי המכרז.
אברהם מיכאלי: משא ומתן כאמור ינוהל אך ורק על הצעת המחיר".
אברהם מיכאלי: זה מה שביקשו בנוסח השר שהוגש לנו, לוועדה.
אברהם מיכאלי: אני, מבחינתי, רוצה לבקש שהסעיף הזה לא רלבנטי.
אברהם מיכאלי: ולכן, בואו ננתח אותו ונחליט אחר-כך, ביחד.
אברהם מיכאלי: לא ראש בראש.
דוד רותם: מה זה "הסעיף לא רלבנטי"?
דוד רותם: שינהלו משא ומתן?
דוד רותם: אז לא צריך מכרז.
אברהם מיכאלי: אני אומר שהסעיף לא רלבנטי, אם אנחנו משווים את המצב הקיים בעניין ניהול משא ומתן במכרז עם תמחור נוסף.
אברהם מיכאלי: זה בהמשך.
דוד רותם: מה "תמחור נוסף"?
דוד רותם: חבר הכנסת מיכאלי, אני מתנגד למשא ומתן בדיני מכרזים.
דוד רותם: בוא נאמר, אם היית שואל אותי, אני בכלל הייתי מבטל את דיני המכרזים, והכול היה הולך למשא ומתן.
דוד רותם: אבל מה אני יכול לעשות שמדינת ישראל החליטה אחרת.